als_Latn dik_Latn sag_Latn
Kryetari i Partisë Demokratike, Lulzim Basha në fjalën drejtuar protestuesve të PD-së theksoi se bashkimi i sotëm i shqiptarëve trembi dyshën Rama-Meta, të cilët u larguan me shpejtësi nga parlamenti.
Më pas Basha renditi arsyet e protestës, duke akuzuar qeverinë për lidhje me krimin, për rritje të cmimeve dhe taksave dhe për zhvatje të popullit.
“Vëllezër dhe motra, Shqipëria e pa, bota e pa, të gjithë e panë se pamja e bashkimin të shqiptarëve sot në këtë shesh mbylli parlamentin dhe pushoi Ilir Metën nga detyra e Kryetarit të Parlamentit. E panë bashkimin e shqiptarëve. Dëgjojeni bashkimin e shqiptarëve. Meta ik, Rama ik!
Motra dhe vëllezër, nëna dhe baballarë, bashkëqytetarë nga e gjithë Shqipëria jemi mbledhur sot më të bashkuar se kurrë, se jetën e cdo shqiptari dikush ka ndërhyrë brutalisht duke na kthyer në makthin më të keq. Ka ndërhyrë brutalisht qeveria e Edi Ramës dhe Ilir Metës që kanë përmbysur gjithcka. Sot cdo familje shqiptare është në rrezik. Cmimi i energjisë është rritur. Faturat janë të papërballueshme. Kurrë më parë ska pasur mes nesh kaq të papunë. Varfëria është shtuar. Shumica e shqiptarëve sot vuajnë.
Listat e borxheve janë shtuar. Kanë ulur kokën të rinjtë dhe të rejat, studentët dhe prindërit, të gjithë sepse nuk munden më, pas cdo fature të rritur. Pas kësaj varfërie qëndron ikona e së keqes, Rama e Meta. Për dy vite me radhë kanë rritur taksat dhe kanë shkelur popullin. Asnjë hap të vetëm për të lehtësuar shqiptarët. Kanë arrestuar 38 mijë bashkëqytetarë. Njerëz të braktisur dhe të përbuzur nga qeveria e tyre.
Oligarkët po mbushin xhepat. Zyrat e qeverisë janë kthyer në portat e ferrit të zhvatjes dhe rrjepjes së shqiptarëve”, tha Basha.
als_Latn als_Latn als_Latn als_Latn als_Latn als_Latn